陳觀陽

陳觀陽（），字賓之，南直隶镇江府丹徒縣京口人。

生平
天啓元年（1621年）辛酉科应天乡试举人，天啓五年（1625年）乙丑科進士，任应天府教授，以父冤死，写血书呈情诉冤，孫達始伏法。不久转南国子监助教，升北京户部主事，奉命纂修全国赋役全书，三月告成。崇祯二年己巳（1629年）守安定门，救大灾，条上五大要。转为吏部主事，时李长庚为吏部尚书，观阳告以汲引正人，预储边材，不能用。长庚去，闵洪学继之，南司农郑三俊考满至，观阳以三俊负清望，宜增秩荫子，洪学不悦。会兵部员外郎華允誠疏纠洪学，洪学以观阳同乡同年，疑与闻其事，益衔之。观阳引疾归里，未幾以在考功诖误逮系诏狱。閲岁余，事白罢归。时乌程温体仁当国，洪学力修前怨也。甲申交章荐，起擬补原官，不就。安居十余年，六十九岁病逝。观阳为人平易谦谨，居官以古道自持，在部日，有某给事门揖不如例，辄还，改正曰：毋使此礼自我与公坏也。其小节不苟如此。

家族 
祖陈文，宁波府同知。父陈肖，邑诸生，授徒扬州宗氏。肖教弟子严，为门下宗孙达毒死。时子观阳甫十六岁，誓报父仇，宗氏百计展脱，江都知县姚祚端持之甚坚，巡按御史某謂姚曰：宗于法当死，但宗止此一孫。对曰：陳生止此一父。御史默然。经三检，历十九年得沥奏，冤始伸。

参考文献

G
丹徒人
天啓元年辛酉科舉人
明朝户部主事
明朝吏部主事
明朝應天府儒學教授
南京國子監助教